Esham Jamil

Mohd Esham Jamil (1967 – 24 November 1997) ialah seorang penyanyi dan pemuzik Singapura, terkenal sebagai ahli pengasas kumpulan Rausyanfikir. Beliau juga ialah seorang guru bahasa Melayu.

Kerjaya bersama Rausyanfikir

Pada tahun 1991, Esham telah bersama-sama rakannya Mohd Khair Mohd Yasin dan Fazil Sultan menubuhkan kumpulan Rausyanfikir, istilah Parsi untuk "pemikir". Album sulung mereka yang mengambil nama kumpulan ini sebagai tajuk album dikeluarkan pada tahun 1992 yang mana ia terjual lebih 25,000 unit di Malaysia dan Singapura.
 
Album kedua mereka, Rusuhan Fikiran telah dikeluarkan pada tahun 1994 dengan tujuan untuk menyampaikan mesej sosial yang serius menggunakan lagu-lagu yang menarik. Album itu berjaya, dan salah satu single, "Dikir Fikir-Fikir", memenangi anugerah Persatuan Komposer dan Pengarang Singapura (COMPASS) untuk lagu Melayu tempatan teratas pada tahun 1997. Semasa bersama Rausyanfikir, beliau telah menulis beberapa lagu untuk kumpulan itu termasuk "Seketika" dan "Tawanan".

Sakit dan kematian
Pada 1 Disember 1993, Esham telah menghidapi satu penyakit ganjil yang menyebabkannya tidak mampu bercakap dan bergerak. Beliau meninggal dunia pada 24 November 1997 pada usia 30 tahun selepas menderita penyakit misteri selama 4 tahun.

Rujukan

Pautan luar
 Esham Jamil di Discogs

Kelahiran 1967
Kematian 1997
Orang Singapura berketurunan Melayu
Muslim Singapura
Orang dari Singapura
Penyanyi lelaki Singapura